ສາມຄົນ ບາດເຈັບ ໃນການຍິງກັນ ທີ່ ມະຫາວິທະຍາໄລ Lone Star
ມິສອງຄົນ ຊຶ່ງຄົນນຶ່ງເປັນນັກຮຽນ ໄດ້ເກີດຖົກຖຽງກັນ ໃນວັນອັງຄານວານນີ້ ທີ່ ມະຫາວິທະຍາໄລ Lone Star ແລ້ວກໍດືງເອົາປືນອອກມາຍິງກັນ.
ສາມຄົນໄດ້ຮັບບາດເຈັບ ຫລັງຈາກມີການຍິງກັນ ທີ່ມະຫາວິ ທະຍາໄລ ແຫ່ງນຶ່ງ ຢູ່ທາງພາກເໜືອຂອງນະຄອນ Houston ໃນລັດ Texas ເຈົ້າໜ້າທີ່ຕໍາຫລວດກ່າວວ່າ ທີສອງຄົນ ຊຶ່ງຄົນນຶ່ງເປັນນັກ ຮຽນ ໄດ້ເກີດຖົກຖຽງກັນ ໃນວັນອັງຄານວານນີ້ ທີ່ ມະຫາວິ ທະຍາໄລ Lone Star ແລ້ວກໍດືງເອົາປືນອອກມາຍິງກັນ ມືປືນຄົນນຶ່ງໄດ້ຮັບບາດເຈັບ ແລະອີກສອງຄົນທີ່ຢືນຢູ່ໃກ້ໆນັ້ນໄດ້ຖືກລູກກະສຸນ ມັນຍັງບໍ່ທັນເປັນທີ່ແຈ່ມແຈ້ງເທື່ອວ່າ ຜູ້ໄດ້ຮັບບາດເຈັບນັ້ນ ມີອາການຮ້າຍແຮງຊໍ່າໃດ ເຈົ້າໜ້າທີ່ຕໍາຫລວດກ່າວວ່າ ຜູ້ຕ້ອງສົງໄສເປັນມືປືນທັງສອງໄດ້ຖືກຈັບແລ້ວ ການຍິງກັນໃນວັນອັງຄານວານນີ້ ເກີດຂື້ນໃນຂະນະທີ່ສະຫະລັດພວມມີການອະພິປາຍຢ່າງເຜັດຮ້ອນກ່ຽວກັບການຄວບຄຸມອາວຸດປືນ ຫລັງ ຈາກການສັງຫານໝູ່ເດັກນ້ອຍ ນັກຮຽນ 20 ຄົນທີ່ໂຮງຮຽນປະຖົມໃນ ເດືອນທັນວາຜ່ານມາ ທີ່ລັດ Connecticut ປະທານາທິບໍດີ Barack Obama ໄດ້ຮຽກຮ້ອງໃຫ້ມີກົດໝາຍຄວບຄຸມອາວຸດປືນຢ່າງເຄັ່ງຄັດ ໃນຂະນະທີ່ຝ່າຍຄ້ານກ່າວວ່າ ລັດຖະທໍາມະນູນໄດ້ໃຫ້ການຄໍ້າປະກັນຕໍ່ພວກ ເຂົາເຈົ້າ ມີສິດຖືປືນປ້ອງກັນໂຕໄດ້